stanford-oval/wikipedia huggingface dataset:
Hippoksen pesäpallostadion
Yleisöennätys

Hippoksen vanhan pesäpallostadionin miesten yleisöennätys on vuoden 1979 ottelusta Jyväskylän Kirin ja Hyvinkään Tahkon välillä. Tuota ottelua oli seuraamassa 5 496 katsojaa.
Naisten yleisöennätys vanhalla stadionilla on 3 781 finaaliottelusta Kirittäret – Lapuan Virkiä 15. syyskuuta 2012.
Pesäpallostadionin miesten yleisöennätystys on 3 683 katsojaa vuoden 2024 Itä–Länsi-ottelussa 30. kesäkuuta 2024.
Pesäpallostadionin naisten yleisöennätys on 3 293 katsojaa 2024 Itä–Länsi-ottelussa 29. kesäkuuta 2024.
Miesten Ykköspesis

| Miesten Ykköspesis |
| --- | --- |
 Ykköspesiksen logo
Laji:  Pesäpallo
Maa(t):  Suomi
Perustettu:  1981: Ykkössarja   1991: Ykköspesis
Joukkueita:  12
Hallitseva mestari:  Kankaanpään Maila
Eniten mestaruuksia:  Kankaanpään Maila (6)
Sarjataso:  2.
Ylempi taso:  Superpesis
Alempi taso:  Suomensarja
TV:  Nelonen Media
Aiheesta muualla
Ykköspesis
Ykköspesis on pesäpallon toiseksi korkein sarja heti Superpesiksen jälkeen.
Historia

Ykköspesistä pelattiin aluksi Ykkössarjan nimellä vuodesta 1981 alkaen. Vuonna 1991 nimi vaihdettiin Ykköspesikseksi. Ykköspesiksen on voittanut useimmiten Kankaanpään Maila joka on voittanut sarjan kuusi kertaa.
Sarjajärjestelmä

Miesten Ykköspesiksessä pelaa 12 joukkuetta kaudella 2025.
Sarjajärjestelmä > Runkosarja

Runkosarjan muodostavat kaksinkertainen sarja ja kaksi lisäottelua eli ottelumäärä on 24 joukkuetta kohden.
Lisäottelut pelataan kuuden joukkueen osalta ottelupareina:
Jyväskylän Kiri vs. Jyväskylän Lohi
Kouvolan Pallonlyöjät 2 vs. Puna-Mustat
Puijon Pesis vs. Siilinjärven Pesis.
Kolmikoissa:
Kannuksen Ura-Simon Kiri-Ylivieskan Kuula
Kankaanpään Maila-Koskenkorvan Urheilijat-Seinäjoen Maila-Jussit
pelataan yksinkertainen sarja, jonka kotiottelut on arvottu seuraavasti:
Kannuksen Ura-Ylivieskan Kuula
Simon Kiri-Kannuksen Ura
Ylivieskan Kuula-Simon Kiri
sekä
Kankaanpään Maila-Koskenkorvan Urheilijat
Koskenkorvan Urheilijat-Seinäjoen Maila-Jussit
Seinäjoen Maila-Jussit-Kankaanpään Maila
Sarjajärjestelmä > Ylemmät pudotuspelit

Runkosarjan kaksi (2) parasta etenee suoraan välieriin puolivälierien voittajia vastaan. Puolivälierissä pelaavat runkosarjassa 3.–6. sijoittuneet joukkueet paras kolmesta -järjestelmällä (3. vs. 6., 4. vs. 5.). Välierien voittajat kohtaavat loppuottelussa, jonka voittaja nousee Superpesikseen ja häviäjä jatkaa Superpesiskarsintaan Superpesiksen putoamiskarsinnan voittajaa vastaan. Superpesiskarsinnan voittaja pelaa Superpesiksessä ja häviäjä Ykköspesiksessä 2026. Välierät ja loppuottelu sekä Superpesis-karsinta pelataan paras viidestä - järjestelmällä, puolivälierät paras kolmesta -järjestelmällä. Kotietu on runkosarjassa paremmin sijoittuneella ja Superpesis-karsinnassa Superpesis-joukkueella. Seuralla, jolla on jo joukkue Superpesiksessä, ei ole osallistumisoikeutta Ykköspesiksen ylempiin jatko-otteluihin eikä sitä oteta huomioon runkosarjan jälkeisiä sijoituksia määriteltäessä.
Sarjajärjestelmä > Alemmat pudotuspelit

Runkosarjassa 9.–12. sijoittuneet joukkueet pelaavat putoamiskarsinnat ottelupareina (9. vs. 12. ja 10. vs. 11.). Otteluparien voittajat säilyttävät paikkansa Ykköspesiksessä ja häviäjät putoavat suomensarjaan kaudelle 2026. Ottelut pelataan paras viidestä -järjestelmällä. Kotietu on runkosarjassa paremmin sijoittuneilla joukkueilla.
Ykköspesiksen joukkueet 2025
Joukkueet kaudella 2025

| Joukkue | Kaupunki | Kotistadion | Perustettu |
| --- | --- | --- | --- |
| Jyväskylän Kiri | Jyväskylä | Hippoksen pesäpallostadion | 2020 |
| Jyväskylän Lohi | Jyväskylä | Koskenharjun pesäpallokenttä | 1924 |
| Kankaanpään Maila | Kankaanpää | Pohjanlinnan pesäpallostadion | 1958 |
| Kannuksen Ura | Kannus | Kitinkankaan pesäpallostadion | 1968 |
| Koskenkorvan Urheilijat | Ilmajoki | Sähkökoje-Areena | 1945 |
| Kouvolan Pallonlyöjät 2 | Kouvola | Kouvolan pesäpallostadion | 1931 |
| Puijon Pesis | Kuopio | Puijon pesäpallostadion | 1999 |
| Puna-Mustat | Helsinki | Meilahden pesäpallokenttä | 1941 |
| Seinäjoen Maila-Jussit | Seinäjoki | Seinäjoen pesäpallostadion | 1932 |
| Siilinjärven Pesis | Siilinjärvi | Mantun kenttä | 1987 |
| Simon Kiri | Simo | Simon keskuskenttä | 1926 |
| Ylivieskan Kuula | Ylivieska | Suvannon pesäpallokenttä | 1909 |

Lähteet:
Joukkueet kaudella 2025 > Entiset joukkueet

| 0 | 1 | 2 | 3 |
| --- | --- | --- | --- |
|  Iin Urheilijat Putosi Suomensarjaan 1981  Kokkolan Kiri Putosi Suomensarjaan 1982  Kuortaneen Kunto Putosi Suomensarjaan 1984  Helsinki-Pesis Luopui sarjapaikasta 1984  Siilinjärven Ponnistus Nousi SM-sarjaan 1986  Sotkamon Jymy Nousi SM-sarjaan 1988  Tohmajärven Urheilijat Putosi Suomensarjaan 1988  Järvenpään Palo Putosi Suomensarjaan 1988  Lammin Luja Putosi Suomensarjaan 1990  Lohjan Kisa-Veikot Putosi Suomensarjaan 1991  Hongikon Nuorisoseuran Urheilijat Putosi Suomensarjaan 1993  Ikaalisten Tarmo Putosi Suomensarjaan 1993  Vihdin Pallo Putosi Suomensarjaan 1994  Kuopion Kelta-Mustat Putosi Suomensarjaan 1994  Hakunilan Kisa Luopui sarjapaikasta 1994  Pattijoen Urheilijat Nousi Superpesikseen 1996  |  Halsuan Toivo Putosi Suomensarjaan 1996  Maaningan Mahti Putosi Suomensarjaan 1996  Hämeen Pesä-Haukat  Mansen Haukat  Hämeenlinnan Paukku Putosi Suomensarjaan 1998  Kuusankosken Puhti Putosi Suomensarjaan 1999  Puurtilan Kisa-Pojat Putosi Suomensarjaan 1999  Kinnarin Pesis Nousi Superpesikseen 2001  Juvan Pallo Putosi Suomensarjaan 2001  Peräseinäjoen Toive Putosi Suomensarjaan 2001  Mäntyharjun Virkistys Putosi Suomensarjaan 2002  Nurmon Jymy Nousi Superpesikseen 2003  Vimpelin Veto Nousi Superpesikseen 2003  Joensuun Maila Nousi Superpesikseen 2003  Summan Ponnistus Putosi Suomensarjaan 2003  Kylävuoren Kaiku Putosi Suomensarjaan 2003  |  Kiimingin Urheilijat Putosi Suomensarjaan 2003  Kouvolan Pallonlyöjät Nousi Superpesikseen 2004  Järvenpään Pesis Putosi Suomensarjaan 2005  Halsua-Veteli Pesis Putosi Suomensarjaan 2005  Hamina Pesis Putosi Suomensarjaan 2007  Riihi-Pesis Putosi Suomensarjaan 2007  Kajaanin Pallokerho Putosi Suomensarjaan 2007  Kauhajoen Karhu Luopui sarjapaikasta 2007  Jyväskylän Kiri Nousi Superpesikseen 2009  Köyliön Lallit Putosi Suomensarjaan 2009  Ylistaron Kilpa-Veljet Putosi Suomensarjaan 2010  Vaasan Maila Luovutti sarjapaikan Seinäjoen Maila-Jusseille 2010  JymyJussit 2 Luopui sarjapaikasta 2013  Loimaan Palloilijat Putosi Suomensarjaan 2014  Ylihärmän Pesis-Junkkarit Putosi Suomensarjaan 2014  Imatran Pallo-Veikot Nousi Superpesikseen 2016  |  Muhoksen Pallo-Salamat Luopui sarjapaikasta 2017  Kempeleen Kiri Nousi Superpesikseen 2018  Lievestuoreen Kisa Luovutti sarjapaikan Laukaan Urheilijoille 2018  Jokioisten Koetus Putosi Suomensarjaan 2018  Manse PP Nousi Superpesikseen 2019  Pöytyän Urheilijat Luopui sarjapaikasta 2019  Laukaan Urheilijat Putosi Suomensarjaan 2021  Vähänkyrön Viesti Luopui sarjapaikasta 2021  Ulvilan Pesä-Veikot Putosi Suomensarjaan 2021  Alajärven Ankkurit Nousi Superpesikseen 2022  Ikaalisten Tarmo Putosi Suomensarjaan 2022  Haapajärven Pesä-Kiilat Putosi Suomensarjaan 2022  Haminan Palloilijat Nousi Superpesikseen 2023  Joensuun Maila 2 Putosi Suomensarjaan 2024  Oulun Lippo Juniorit Putosi Suomensarjaan 2024  |
Palkinnot

Vuoden ykköspesispelaaja
Vuoden ykköspesislukkari
Vuoden pelinjohtaja, Ykköpesis
Kuukauden pelaaja
Aiheesta muualla

Pesäpalloliitto
Ykköspesis
Tulospalvelu
Miesten pesäpallon 2. sarjatason kaudet
| B-sarja |
| --- | --- | --- | --- | --- | --- | --- | --- | --- | --- | --- |
| 1930-luku |  | 1931 | 1932 | 1933 | 1934 | 1935 | 1936 | 1937 |  |  |
Välisarja
| 1930-luku |  |  |  |  |  |  |  |  | 1938 | 1939 |
| 1940-luku | 1940 | 1941 | Sota | Sota | Sota |  |  |  |  |  |
Suomensarja
| 1940-luku |  |  |  |  |  | 1945 | 1946 | 1947 | 1948 | 1949 |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 |  |  |  |  |  |  |  |  |  |
Ykkössarja
| 1980-luku |  | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 |  |  |  |  |  |  |  |  |  |
Ykköspesis
| 1990-luku |  | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 | 2025 |  |  |  |  |
Ykköspesiksen logo 2013-2017.
Ykköspesiksen vanha logo.
Uudistettu egypti

Mormonin kirjan mainos vuodelta 1844. Mainoksen alaosaan on painettu kolme riviä ”uudistetun egyptin” kirjoitusmerkkejä.
Uudistettu egypti (myös reformoitu egypti, engl. reformed Egyptian) on myöhempien aikojen pyhien liikkeen perustajan Joseph Smithin mukaan se kieli, jolla Mormonin kirja alun perin kirjoitettiin. Smith kertoi enkeli Moronin opastamana Kumoran kukkulaan haudatut kultalevyt, joihin oli kirjoitettu salaperäistä kieltä Smithille tuntemattomin kirjoitusmerkein. Kultalevyjen mukana oli kuitenkin apuneuvo, uurim ja tummim, joiden avulla Smith kykeni kääntämään kirjoitusmerkit englanniksi.
Mormonin kirjan kertomus

Mormonin kirja julkaistiin Palmyrassa, New Yorkin osavaltiossa vuonna 1830. Myöhempien aikojen pyhien liikkeen perustaja Joseph Smith kertoi kääntäneensä tekstin Kumoran kukkulaan haudatuista kultalevyistä, jotka hän oli löytänyt enkeli Moronin opastuksella. Kultalevyihin oli kaiverrettu ”ikuisen evankeliumin täyteys” ja Amerikan muinaisten asukkaiden historia. Smithin tuli kääntää aikakirja englanniksi urimin ja tummimin eli hopeakehyksiin kiinnitettyjen läpikuultavien kivien avulla. Käännöstyö tapahtui ”Jumalan lahjan ja voiman kautta”. Smith laittoi näkijänkiven hattuun ja painoi kasvonsa hattua vasten niin, että se peitti kaiken valon. Pimeyteen ilmestyi kirjoitusmerkkejä ja englanninkielinen käännös, jonka Smith saneli kirjurille. Smith ei lukenut kultalevyjä sanellessaan tekstiä, joten kyse ei ollut kääntämisestä sanan perinteisessä merkityksessä. Smithin ja hänen työtoveriensa mukaan yksittäinen merkki saattoi käännettynä tarkoittaa kokonaista sanaa tai jopa useita lauseita.
Mormonin kirjan mukaan se kirjoitettiin egyptin kielellä tai ainakin egyptiläisillä kirjoitusmerkeillä, jotka ajan myötä olivat muuttuneet niin, ettei niitä enää voinut kääntää ilman yliluonnollista apua. Ensimmäisessä Nefin kirjassa Nefi kertoo ”tekevänsä aikakirjan isänsä kielellä, jossa yhdistyvät juutalaisten tietämys ja egyptiläisten kieli”. Moosian kirja kertoo Sarahemlan kuningas Benjaminin opettavan pojilleen ”kaiken isiensä kielestä” ja ”aikakirjoista, jotka oli kaiverrettu pronssilevyihin”. Jo kantaisä Lehi hallitsi egyptin kielen ja ”osasi sen tähden lukea näitä kaiverruksia ja opettaa niitä lapsilleen”. Näin egyptin kielen taito kulkee nefiläisten keskuudessa isältä pojalle. Profeetta Mormonin mukaan aikakirja on kirjoitettu kirjoitusmerkeillä, joita kutsutaan ”uudistetuiksi egyptiläisiksi”, koska ”me olemme saaneet ne perintönä ja ne ovat meillä muuttuneet”. Näin on syntynyt kieli, jota yksikään muu kansa ei voi ymmärtää, minkä johdosta Jumala on valmistanut keinot sen kääntämiseksi. Mormon selittää, että muistiinpanot olisi kirjoitettu hepreaksi, mikäli levyt olisivat olleet suurempia, ja lisää vielä, että ”myös heprea on meillä muuttunut”.
Anthonin käsikirjoitus

Smith kopioi ”uudistettuja egyptiläisiä” kirjoitusmerkkejä paperinpalalle, joka tunnetaan Anthonin käsikirjoituksena. Tämä tapahtui ilmeisesti talvella 1827–1828. Helmikuussa 1828 Smithin työtoveri Martin Harris matkusti New Yorkiin näyttämään kirjoitusmerkkejä itärannikon oppineille. New Yorkissa Harris näytti paperia Columbian yliopiston muinaisten kielten professorille Charles Anthonille ja luonnontieteilijä Samuel L. Mitchellille. Matkan kulusta on ristiriitaista tietoa: Harrisin mukaan Anthon varmisti kirjoitusmerkit aidoiksi, kun taas Anthon kertoi pitäneensä koko juttua huijauksena. Tutkijat eivät vielä 1820-luvulla ymmärtäneet egyptin kieltä kunnolla, joten Anthon ei olisi edes voinut antaa kovin tarkkaa lausuntoa. Harris joka tapauksessa palasi matkaltaan Smithin profeetallisesta kutsumuksesta vakuuttuneena.
Alkuperäinen Anthonin käsikirjoitus on ilmeisesti kadonnut. Kristuksen yhteisön arkistoissa säilytetään Caractors-nimellä tunnettua käsikirjoitusta, johon on piirretty seitsemän vaakariviä kirjoitusmerkkejä. Caractors ei vastaa Anthonin kuvausta alkuperäisestä asiakirjasta, sillä Anthonin mukaan kirjoitusmerkit oli järjestetty pysty- eikä vaakariveihin. Käsikirjoituksessa ei myöskään ole Anthonin mainitsemaa ”meksikolaista kalenteria”. Käsialasta päätellen Caractors on John Whitmerin 1829 tekemä kopio.
Loppuvuodesta 1844 mormonit julkaisivat uudistettuja egyptiläisiä kirjoitusmerkkejä julisteessa ja The Prophet -lehden joulukuun 21. päivän numerossa. Merkit muistuttavat Caractors-asiakirjan merkkejä, mutta niitä ei todennäköisesti ollut kopioitu suoraan siitä, sillä Whitmer erotettiin kirkosta 1838 ja hän vei omat paperinsa mukanaan. Joseph Smith oli tuolloin jo kuollut.
Tieteellistä arviointia > Valtavirran näkemys

Kolme egyptologia antoi vuonna 1956 lausunnon Caractors-asiakirjasta. Alan Gardiner totesi, ettei nähnyt minkäänlaista yhtäläisyyttä ”yhteenkään egyptiläiseen kirjoitusjärjestelmään”. William C. Hayes arveli, että kyseessä saattaisi olla epätarkka kopio hieraattisesta kirjoituksesta. John A. Wilsonin mukaan kyseessä ei ole mikään tunnettu egyptiläinen kirjoitusjärjestelmä: ei hieroglyfinen, hieraattinen, demoottinen eikä koptilainen. Wilson huomautti, että Mormonin kirjan mukaan kirjoitusmerkit olivat ”periytyneet ja muuttuneet” (Mormon 9:32), eikä niitä siksi voi tarkastella tieteellisen egyptologian asiayhteydessä. Wilsonin mukaan Amerikasta ei koskaan ole löytynyt esikolumbiaanista kirjoitusta, joka muistuttaisi egyptiläisiä hieroglyfejä. ”[Ammattiegyptologien] näkökulmasta ei ole sellaista kieltä kuin ’uudistettu egypti’.”
Edward H. Ashmentin (1993) mukaan mormonitutkijat eivät ole onnistuneet osoittamaan vakuuttavia yhtäläisyyksiä Mormonin kirjan kielen sekä egyptin ja heprean välillä. Aikalaistodistuksista ilmenee, että uudistettujen egyptiläisten piktogrammien ajateltiin kuvanneen kielten sijaan käsitteitä. Ashmentin mukaan Mormonin kirjan perustana ei ole mikään muinainen kieli vaan Kuningas Jaakon Raamatun englanti, jonka tyyliä ja rakenteita Smithin sanelema teksti jäljittelee. Raamattuun palautuvia hepraismeja löytyy Ashmentin mukaan myös muista Smithin kirjoituksista. Steven L. Shieldsin (2021) mukaan ei ole uskottavaa, että Amerikkaan asettunut juutalainen siirtokunta olisi säilyttänyt egyptin kielen satoja vuosia sen jälkeen, kun yhteydet Lähi-itään olivat katkenneet. Ongelmallinen on myös väite, että uudistettu egyptiläinen kirjoitus olisi vienyt vähemmän tilaa kuin heprealainen kirjoitus. Shieldsin mukaan todennäköisin selitys Mormonin kirjan väitteille ”uudistetusta egyptiläisestä” kirjoituksesta on 1800-luvun alun egyptomania.
Tieteellistä arviointia > Apologeettinen näkemys

Mormonin kirjan historiallisuuteen uskovat tutkijat katsovat usein, että kirja kirjoitettiin hepreaksi mutta egyptiläisin kirjoitusmerkein. Terry L. Givens (2002) huomauttaa, että muinaisesta Palestiinasta ja Syyriasta tunnetaan useita tekstilöytöjä, joissa seemiläistä kieltä kirjoitettiin egyptiläisen kirjoitusjärjestelmän muunnelmilla. John A. Tvedtnesin (1991) mukaan uudistetussa egyptissä – ”mitä hyvänsä se sitten olikaan” – täytyi näkyä nefiläisten arkikielen heprean vaikutus. Johnson Kramerin (2006) mukaan ”uudistettu egypti” ei ole erisnimi, vaan se viittaa kielen ja kirjoitusmerkkien muuttumiseen. Esimerkiksi hieraattista ja demoottista kirjoitusta voi Kramerin mukaan pitää esimerkkeinä ”uudistetuista” egyptiläisistä kirjoitusjärjestelmistä. John Geen (2000) mukaan Caractors-käsikirjoitus on niin lyhyt, ettei sen kääntäminen ole käytännössä mahdollista. Jotkut mormonit ovat kaikesta huolimatta yrittäneet, mutta julkaistut käännökset ovat keskenään ristiriidassa.
Caractors-käsikirjoitus.
Virvonta
Kirjallisuutta

Virpomaloruja.  (Kyllikki Takalan kokoamana)  Joensuu:  Joensuun kalevalaiset naiset, 1984 (3. lisäpainos: Joensuu : PunaMusta, 1990).
Aiheesta muualla

Perhekerhon virpomisloruja.
Karjalainen pääsiäinen. Luovutettukarjala.fi.
Virpovitsat. Museovirasto.
Inkerin virpomisperinteestä. Inkeriläisten viesti 4/1962.
Yle Elävä arkisto: Ortodoksikirkko toi virpomaperinteen Venäjältä Suomeen
Palmusunnuntain tapoja: Virpominen, Suomen Kuvalehti, 19.03.1932, nro 12–13, s. 16, Kansalliskirjaston digitaaliset aineistot
Xpeng

Xpeng (kiin.: 小鹏汽车; pinyin: Xiǎopéng qìchē) on kiinalainen automerkki.
Xpeng perustettiin vuonna 2014, ja ensimmäisen mallinsa se lanseerasi vuonna 2018. Automerkin taustalla toimiva yhtiö on nimeltään Guangzhou Xiaopeng Motors Technology. Yhtiön kanssa toimivat yhteistyössä Alibaba, Xiaomi ja Volkswagen. Xpengin mallistoon kuuluu vuoden 2025 alussa kuusi sähköautomallia. Näistä kolme on suunniteltu erityisesti Eurooppan markkinoille. Xpeng-autojen vienti Eurooppaan alkoi 2021.
Suomeen Xpengin autoja alettiin viedä vuoden 2025 alussa. Ensimmäiset mallit olivat kaksi sähkötoimista katumaasturia, joiden hintahaitari on noin 46 000–76 000 euroa. Isompi malli on G9 ja pienempi G6. G6 on julkaistu Kiinassa vuonna 2023. G6:n kilpailijoihin kuuluvat mm. Tesla Model Y, Ford Mustang Mach-E, BYD Sealion 7, Audi Q4 E-Tron Sportback. Xpengin molemmissa malleissa on 800-volttinen sähköjärjestelmä, minkä sanotaan parantavan latausnopeutta.
Tommi Järvitalo

| Tommi Järvitalo> Henkilötiedot |
| --- | --- |
Syntynyt: 15. joulukuuta 1999 (ikä 25) Oulu, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  73 kg
Seura
Seura:  RoKi
Sarja:  Mestis
Pelinumero:  19
Pelaajaura
Pääsarjaura:  2019–
Aik. seurat:  Kärpät (SML)
Tommi Järvitalo (s. 15. joulukuuta 1999 Oulu) on suomalainen jääkiekkoilija, joka edustaa Mestis-joukkue Rovaniemen Kiekkoa. Hän on pelipaikaltaan keskushyökkääjä.
Ura

Järvitalo on Oulun Kärppien kasvatti. Hän siirtyi kesken kauden 2014–2015 Kiimingin Kiekko-Poikien C-nuoriin, joiden paras syöttäjä Järvitalo oli 20 syöttöpisteellään. Kaudella 2015–2016 hän oli seuran B2-nuorten paras syöttäjä 35 syöttöpisteellään. Kaudeksi 2016–2017 Järvitalo siirtyi Kiekko-Laserin B-nuoriin, joiden paras pistemies, maalintekijä ja syöttäjä hän oli tehoilla 16+27=43.
Kaudeksi 2017–2018 Järvitalo palasi kasvattajaseuraansa Oulun Kärppiin ja siirtyi seuran A-nuoriin. Hän voitti kauden päätteeksi A-nuorten SM-hopeaa. Kaudella 2018–2019 Järvitalo nousi Kärppien varakapteeniksi ja voitti kauden päätteeksi A-nuorten Suomenmestaruuden. Hän teki samalla kaudella Kärppien kanssa SM-liigasopimuksen. Järvitalo pelasi ensimmäisen ja kauden ainoaksi jääneen SM-liigaottelunsa runkosarjan toiseksi viimeisellä kierroksella 12. maaliskuuta 2019 Pelicansia vastaan. Hänet merkittiin Kärppien nelossentteriksi laidoilleen Jari Sailio ja Sami Anttila. Järvitalo sai ottelussa jääaikaa 10.32 minuuttia. Hän keräsi myös yhden syöttöpisteen oltuaan kakkossyöttäjänä Jari Sailion tekemään ottelun avausmaaliin.
Toukokuussa 2019 Järvitalo teki Kärppien kanssa vuoden mittaisen SM-liigasopimuksen. Marraskuussa hän teki seuran kanssa 1+1-vuotisen jatkosopimuksen. Järvitalo pelasi kauden 2019–2020 lähes kokonaan Kärppien A-nuorissa, jonka kapteenina hän toimi Junior Club World Cupissa, joka päättyi pronssiin. Järvitalo kärsi alkukaudella kuitenkin loukkaantumisista. Kuntouduttuaan hän pelasi yhden ottelun lainalla Mestis-joukkue Kokkolan Hermeksessä marraskuussa 2019. Järvitalo ei pelannut kauden aikana kuitenkaan otteluakaan Kärppien SM-liigajoukkueessa. Kaudella 2020–2021 hän ei pelannut otteluakaan missään sarjassa, eikä myöskään kaudella 2021–2022, jolloin Järvitalolla ei ollut sopimusta minnekään.
Kuntouduttuaan loukkaantumisistaan Järvitalo siirtyi kaudeksi 2022–2023 vuoden mittaisella sopimuksella Mestis-joukkue Rovaniemen Kiekkoon.
Kim Aarola

| Kim Aarola> Henkilötiedot |
| --- | --- |
Syntynyt: 25. tammikuuta 1993 (ikä 32) Hämeenlinna, Suomi
Kansalaisuus:   Suomi  Thaimaa
Jääkiekkoilija
Pelipaikka:  hyökkääjä
Maila:  oikea
Pituus:  177 cm
Paino:  72 kg
Seura
Seura:  Hyvinkään Jää-Ahmat
Sarja:  Jääkiekon II-divisioona
Pelinumero:  28
Pelaajaura
Pääsarjaura:  2014–
Aik. seurat:  H.K.H   Aware   Magna
Valmennusura
Vuodet:  2022
Seurat:  Thaimaa U20
Kim Aarola (s. 25. tammikuuta 1993 Hämeenlinna) on jääkiekkoilija, joka pelaa Jää-Ahmoissa II-divisioonassa. Aiemmin vuosina 2014-2021 hän pelasi II-divisioonassa Hoki Klubi Hyvinkään joukkueessa. Oltuaan kauden 2021-2022 pelaamatta, hän pelasi kaksi kautta Thaimaan sarjassa Lexicon Lumberjacksin ja Magnan joukkueissa.  Kaudella 2020–2021 hän edusti seuratasolla thaimaalaista Aware-joukkuetta. Hän on edustanut myös Thaimaan maajoukkuetta Aasian Challenge Cupissa vuonna 2011 ja 2025 ja Aasian Talvikisoissa vuosina 2011, 2017 ja 2025.
Aarolan isä on suomalainen ja äiti thaimaalainen, minkä johdosta hänellä on myös Thaimaan passi ja edustusoikeus. Aarola on 21 maalillaan ja 47 tehopisteellään Thaimaan maajoukkueen kaikkien aikojen tehokkain pelaaja maailmanmestaruusturnauksissa.
Yksityiselämä

Aarola osaa myös puhua thain kieltä, vaikka sen latinalaisista aakkosista tyystin poikkeavat thailaiset kirjaimet ovat jääneet hänelle vieraiksi. Thaimaassa asepalvelus kestää kaksi vuotta, mutta Aarolan ei ole täytynyt suorittaa siellä asepalvelusta, sillä hän on tehnyt sen Suomessa.
Taivaalliset tappajat

| Taivaalliset tappajat> So Close 夕陽天使 |
| --- | --- |

Ohjaaja:  Corey Yuen
Käsikirjoittaja:  Jeff Lau
Tuottaja:  Po Chu Chui
Säveltäjä:   Sam Kao  Kenji Tan 
Kuvaaja:  Venus Keung
Leikkaaja:  Cheung Ka-fai
Koreografi:   Jianyong Gao  Corey Yuen 
Erikoistehosteet:  Francis Fung
Pääosat:   Shu Qi  Zhao Wei  Karen Mok 
Valmistustiedot
Valmistusmaa:  Hongkong
Tuotantoyhtiö:   Columbia Pictures Film Production Asia  Eastern Productions Limited 
Levittäjä:  Columbia Pictures Netflix
Ensi-ilta:   Hongkong 22. elokuuta 2002
Kesto:  110 min
Alkuperäiskieli:  kantoninkiina
Aiheesta muualla
IMDb 
Elonet
AllMovie
Infobox OKNimi-testi OK: 
Taivaalliset tappajat (engl. So Close, kiin.: 夕陽天使; Chik yeung tin see) on Corey Yuenin vuonna 2002 valmistunut hongkongilainen toimintaelokuva. Pääosissa nähdään Shu Qi, Karen Mok ja Zhao Wei. Elokuvan englanninkielinen nimi juontuu juurensa The Carpentersin laulusta Close to You, joka on vahvasti esillä elokuvassa.
Näyttelijät

| 0 | 1 | 2 |
| --- | --- | --- |
|  Shu Qi  | … |  Lin   |
|  Zhao Wei  | … |  Quan   |
|  Karen Mok  | … |  Kong Yat-Hung   |
|  Song Seung Hun  | … |  Yen   |
|  Yasuaki Kurata  | … |  mestari   |
|  Deric Wan  | … |  mestari   |
|  Michael Wai  | … |  Siu-Ma   |
|  Wan Siu-Lun  | … |  Chow Nunn   |
|  Shek Sau  | … |  Chow Lui   |
|  Lam Ki Yan  | … |  Alice   |
|  Josephine Ho  | … |  Ching   |
|  Lam Sheung Mo  | … |  Lai Kai-joe   |
|  May Kwong  | … |  May   |
|  Fong Ping  | … |  isä   |
|  Paw Hee Ching  | … |  äiti   |
Lähde:
Aiheesta muualla

Taivaalliset tappajat Internet Movie Databasessa (englanniksi)
Elokuvan sivusto (Arkistoitu – Internet Archive)